আই (চলচ্চিত্র)
আই ২০১৫ সালের একটি ভারতীয় তামিল ভাষার রোমান্টিক অ্যাকশন থ্রিলার চলচ্চিত্র, যা এস. শঙ্কর কর্তৃক রচিত এবং পরিচালিত। ভি. রবিচন্দ্রন তার প্রযোজনা সংস্থা, আসকার ফিল্মসের অধীনে প্রযোজনা ও বিতরণ করেছেন। সুরারোপ করেছেন এ আর রহমান। এই ছবিতে বিক্রম, এমি জ্যাকসন এবং সুরেশ গোপী প্রধান ভূমিকায় অভিনয় করেছেন। পার্শ চরিত্রে ছিল সান্থানম, উপেন প্যাটেল, ওজাস রাজানি (তার চলচ্চিত্রে আত্মপ্রকাশ) এবং রামকুমার গণেশন। ফিল্মটি লিঙ্গেসান (বিক্রম অভিনয় করেছেন) নামে একজন ধনী এবং সুদর্শন বডি বিল্ডার এবং সুপার মডেলের গল্প বলে। যিনি তার শত্রুদের হাতে একটি ভাইরাসে কুঁজো হয়েছিলেন। বিকৃত হওয়ার পর, তিনি তার প্রতিশোধ নেন, যারা তার দুর্দশার জন্য দায়ী। চলচ্চিত্রের কিছু অংশ দ্য হাঞ্চব্যাক অব নটরডেম এবং বিউটি অ্যান্ড দ্য বিস্টের থেকে অনুপ্রাণিত। প্রোডাকশন ডিজাইন টি. মুথুরাজ দ্বারা সম্পূর্ণ হয়েছিল এবং ছবির চিত্রগ্রাহক ছিলেন পিসি শ্রীরাম ও সম্পাদনা করেছেন অ্যান্থনি।রাইজিং সান পিকচার্সের মাধ্যমে ভিজ্যুয়াল এফেক্ট ডিজাইন করেছেন ভি. শ্রীনিবাস মোহন । ওয়েটা ওয়ার্কশপ ছবিটির জন্য ডিজিটাল এবং কৃত্রিম মেক-আপ এবং ব্যাকগ্রাউন্ড আর্ট নিয়ে কাজ করেছিল। প্রধান ফটোগ্রাফি ১৫ জুলাই ২০১২ তারিখে শুরু হয়েছিল। চিত্রগ্রহণটি দুই বছর আট মাস ধরে চলেছিল, যার মধ্যে বেশিভাগ চীনে এবং পরে চেন্নাই, ব্যাংকক, যোধপুর, কোডাইকানাল, পোল্লাচি, বেঙ্গালুরু এবং মহীশূরে চিত্রধারণ করা হয়েছিল। ক্লাইম্যাক্স ট্রেনের লড়াইয়ের দৃশ্যটি চেঙ্গলপট্টু, রায়গড়া, ব্রহ্মপুর এবং বিশাখাপত্তনমের রেলস্টেশনে ধারণ করা হয়েছে । মূল তামিল সংস্করণের সাথে ছবিটি তেলেগু এবং হিন্দিতে ডাব করে মুক্তি দেওয়া হয়। আই ২০১৫ সালের ১৪ জানুয়ারী মুক্তি পেয়েছি; শঙ্করের পরিচালনা, অভিনয় (বিশেষ করে বিক্রম, সুরেশ গোপী এবং এমি জ্যাকসন), ছবির প্রযুক্তিগত দিক (বিশেষ করে ভিজ্যুয়াল এফেক্ট, সিনেমাটোগ্রাফি, পোশাক ডিজাইন এবং মেকআপ) এবং এ আর রহমানের প্রশংসা সহ ছবিটি সমালোচকদের কাছ থেকে বেশিরভাগ ইতিবাচক পর্যালোচনা পেয়েছে। সাউন্ডট্র্যাক এবং ব্যাকগ্রাউন্ড স্কোর, যদিও দৈর্ঘ্য, গতি এবং সম্পাদনা কিছু সমালোচনা পেয়েছে। এটি ব্যবসা সাফল্য চলচ্চিত্র ছিল, যা বিশ্বব্যাপী ₹২২৭-২৪০ কোটি আয় করে সর্বকালের সর্বোচ্চ আয়কারী তামিল চলচ্চিত্রগুলির মধ্যে একটি এবং বিক্রমের সর্বোচ্চ আয়কারী চলচ্চিত্রে পরিণত হয়। বিক্রম ফিল্মফেয়ারে সেরা অভিনেতা (তামিল) পুরস্কার জিতেছে।